TACLOBAN CITY - Dako nga problema yana han mga residente han Brgy 69, Anibong dinhi ha syudad han Tacloban an waray pa kakukuha nga mga barko nga nasangyad ha ira lugar durante han storm surge nga durot han paglasurbo han super typhoon Yolanda harus lima ka bulan na an nakakalabay.
Ha pagbisita han Bombo Newsteam ha Brgy 68, guinpahayag han usa nga Brgy Konsehal nga hi Elmo Ponce nga tungod han mga barko in deri nakakagtukod hin mga temporaryo nga panimalay an mga residente han ira barangay nga naghuhulat pa han ighahatag nga permanente nga relokasyon tikang ha gobyerno.
Sumala han han mao nga opisyal han barangay, imbes nga makakahimo hira hin durodako nga balay para han ira pamilya, deri ini nira nahihimo tungod nga ha pagka yana in padayon pa an pagdinuso han MV Jocelyn ngan tungod hini in deri guihapon poyde magtindog hin balay ha lugar nga pag-aagi-an hini tibalik ngadto ha dagat.
Panawagan han mga residente han Brgy 68, makuha na an mga barko ha ira lugar.
Manunumduman nga maabot ha 7 nga mga barko an nahadagsa ha mao nga barangay tungod han storm surge dida han nakalabay nga Nobyembre 8 nga iguinkamatay hin yinukot-yukot ka tawo.
war_Latn war_Latn war_Latn war_Latn war_Latn